# Príkaz ministra č. 27/2024, ktorým sa zriaďuje Komisia na posudzovanie žiadostí o financovanie rozvojových projektov a žiadostí o poskytnutie dotácií na podporu práce s mládežou

Gestorský útvar: odbor mládeže, zdravia a pohybových aktivít, tel.: 02/59374771 ev. č.: 2024/17587:2-E9171

Minister školstva, výskumu, vývoja a mládeže podľa čl. 12 ods. 2 písm. b) piateho bodu a písm. f) druhého bodu Organizačného poriadku Ministerstva školstva, výskumu, vývoja a mládeže Slovenskej republiky v súlade s § 16 zákona č. 282/2008 Z. z.   
o podpore práce s mládežou a o zmene a doplnení zákona č. 131/2002 Z. z.   
o vysokých školách a o zmene a doplnení niektorých zákonov v znení neskorších predpisov v znení neskorších predpisov a § 4d a § 6c zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov vydáva tento príkaz:

### Úvodné ustanovenie

* 1. Na zabezpečenie úloh Ministerstva školstva, výskumu, vývoja a mládeže Slovenskej republiky pri poskytovaní dotácií zo štátneho rozpočtu na podporu práce s mládežou podľa § 16 zákona č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v znení neskorších predpisov a pri financovaní rozvojových projektov a poskytovaní dotácií podľa § 4d a § 6c zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov zriaďujem Komisiu na posudzovanie žiadostí o financovanie rozvojových projektov a žiadostí o poskytnutie dotácií na podporu práce s mládežou.
  2. Komisia podľa odseku 1 sa pri svojej činnosti riadi štatútom, ktorý je uvedený v prílohe.

### Prechodné ustanovenie

Členovia Komisie na posudzovanie žiadostí o poskytnutie dotácií na podporu práce s mládežou a tajomník, ktorí boli vymenovaní podľa príkazu ministra č. 4/2024, sa považujú za členov a tajomníka komisie vymenovaných podľa čl. 3 ods. 1 písm. a) a čl. 4 ods. 3 prvej vety prílohy.

### Zrušovacie ustanovenie

Zrušuje sa príkaz ministra č. 4/2024, ktorým sa zriaďuje Komisia na vyhodnotenie žiadostí o poskytnutie dotácií na podporu práce s mládežou.

### Účinnosť

Tento príkaz ministra nadobúda účinnosť 7. októbra 2024.

### 

**minister**

### Zoznam príloh

Príloha: Štatút Komisie na posudzovanie žiadostí o financovanie rozvojových projektov a žiadostí o poskytnutie dotácií na podporu práce s mládežou

### Obsah

[Príkaz ministra č. 27/2024, ktorým sa zriaďuje Komisia na posudzovanie žiadostí o financovanie rozvojových projektov a žiadostí o poskytnutie dotácií na podporu práce s mládežou 1](#_Toc177645955)

[Čl. 1 Úvodné ustanovenie 1](#_Toc177645956)

[Čl. 2 Prechodné ustanovenie 1](#_Toc177645957)

[Čl. 3 Zrušovacie ustanovenie 1](#_Toc177645958)

[Čl. 4 Účinnosť 2](#_Toc177645959)

[Zoznam príloh 3](#_Toc177645961)

[Obsah 4](#_Toc177645962)