# Štatút Komisie na posudzovanie žiadostí o financovanie rozvojových projektov a žiadostí o poskytnutie dotácií na podporu práce s mládežou

### Úvodné ustanovenie

Tento štatút upravuje činnosť a zloženie Komisie na posudzovanie žiadostí o financovanie rozvojových projektov a žiadostí o poskytnutie dotácií na podporu práce s mládežou (ďalej len „komisia“).

### Činnosť komisie

1. Komisia je poradným orgánom ministra školstva, výskumu, vývoja a mládeže (ďalej len „minister“). Komisia posudzuje žiadosti o financovanie rozvojových projektov a žiadosti o poskytnutie dotácií na podporu práce s mládežou (ďalej len „žiadosť“) podané podľa
   * 1. § 17 zákona č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov v znení neskorších predpisov,
     2. § 4d a § 6c zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov.
2. Komisia navrhuje ministrovi pridelenie finančných prostriedkov na rozvojový projekt alebo poskytnutie dotácie alebo ich nepridelenie alebo neposkytnutie. Ak komisia navrhne pridelenie finančných prostriedkov alebo poskytnutie dotácie, navrhne aj ich výšku.

### Zloženie komisie

1. Ak komisia posudzuje žiadosti podľa čl. 2 ods. 1 písm. a), skladá sa z
2. predsedu, ktorým je vedúci zamestnanec na prvom stupni riadenia organizačného útvaru, v ktorého pôsobnosti je mládež (ďalej len „príslušný útvar“),
3. ďalších členov, ktorými sú
   * 1. najmenej traja zamestnanci príslušného útvaru a
     2. najmenej jeden zamestnanec organizácie zriadenej ministerstvom na plnenie úloh v oblasti práce s mládežou (ďalej len „organizácia“).
4. Ak komisia posudzuje žiadosti podľa čl. 2 ods. 1 písm. b), skladá sa z
   * 1. predsedu, ktorým je vedúci zamestnanec na prvom stupni riadenia príslušného útvaru,
     2. ďalších členov, ktorými sú
        1. traja zamestnanci príslušného útvaru,
        2. jeden zamestnanec organizačného útvaru, v ktorého pôsobnosti je financovanie regionálneho školstva.
5. Komisia podľa odseku 1 má vždy nepárny počet členov, pričom zamestnanci ministerstva tvoria nadpolovičnú väčšinu členov.
6. Členov, ktorí sú zamestnancami ministerstva, vymenúva a odvoláva minister na návrh predsedu. Členov, ktorí sú zamestnancami organizácie, vymenúva a odvoláva minister na návrh štatutárneho orgánu organizácie.
7. Členstvo v komisii je dobrovoľné; to neplatí, ak ide o predsedu. Členstvo v komisii je nezastupiteľné, čestné a bez nároku na odmenu.
8. Členstvo v komisii zaniká
9. skončením výkonu funkcie vedúceho zamestnanca na prvom stupni riadenia príslušného útvaru, ak ide o predsedu,
10. skončením štátnozamestnaneckého pomeru v služobnom úrade ministerstva alebo trvalým preložením do iného služobného úradu, ak ide o zamestnanca ministerstva,
11. skončením pracovnoprávneho vzťahu s organizáciou, ak ide o zamestnanca organizácie,
12. právoplatným odsúdením za spáchanie úmyselného trestného činu alebo právoplatným odsúdením za spáchanie trestného činu z nedbanlivosti, ak výkon trestu odňatia slobody nebol podmienečne odložený,
13. doručením písomného oznámenia predsedovi o vzdaní sa funkcie člena, ak nejde o predsedu; funkcia člena zaniká dňom doručenia písomného oznámenia člena o vzdaní sa funkcie člena alebo dňom uvedeným v tomto oznámení,
14. odvolaním aj bez uvedenia dôvodu; to neplatí, ak ide o predsedu,
15. obmedzením spôsobilosti na právne úkony,
16. smrťou alebo vyhlásením za mŕtveho.

### Úlohy členov a tajomníka

1. Predseda najmä
2. zastupuje komisiu navonok,
3. zodpovedá ministrovi za činnosť komisie,
4. riadi, usmerňuje a kontroluje činnosť komisie,
5. zodpovedá za objektívnosť a nestrannosť pri posudzovaní žiadostí,
6. predkladá ministrovi návrh na poskytnutie dotácie s uvedením jej výšky alebo neposkytnutie dotácie spolu s dôvodom jej neposkytnutia,
7. predkladá ministrovi návrh na pridelenie finančných prostriedkov na rozvojový projekt alebo návrh na nepridelenie finančných prostriedkov spolu s dôvodom ich nepridelenia.
8. Člen
9. plní úlohy určené predsedom a úlohy vyplývajúce z uznesenia,
10. zúčastňuje sa na zasadnutiach,
11. posudzuje žiadosti objektívne a nestranne,
12. predkladá návrhy a podnety, ktoré sa týkajú činnosti komisie.
13. Komisia podľa čl. 3 ods. 1 má tajomníka, ktorého vymenúva a odvoláva predseda na návrh štatutárneho orgánu organizácie zo zamestnancov organizácie. Komisia podľa čl. 3 ods. 2 má tajomníka, ktorého vymenúva a odvoláva predseda zo zamestnancov príslušného útvaru. Tajomník nie je členom.
14. Tajomník najmä
15. organizačne, administratívne a technicky zabezpečuje činnosť komisie,
16. zúčastňuje sa zasadnutí,
17. pripravuje podklady pre prácu komisie podľa pokynov predsedu,
18. zabezpečuje komunikáciu a kontakt so žiadateľmi o financovanie rozvojových projektov a so žiadateľmi o dotáciu, najmä prijíma a eviduje žiadosti,
19. zabezpečuje kontrolu formálnej správnosti a úplnosti žiadosti,
20. zabezpečuje vyžiadanie doplnenia žiadosti žiadateľom o financovanie rozvojového projektu a žiadateľom o dotáciu, ak žiadosť nebola úplná,
21. plní ďalšie úlohy súvisiace s činnosťou komisie podľa požiadavky predsedu a úlohy vyplývajúce z uznesenia.

### Zasadnutie komisie

1. Komisia zasadá podľa potreby.
2. Zasadnutie zvoláva a riadi predseda; v jeho neprítomnosti predsedom poverený člen v plnom rozsahu. Tajomník zašle pozvánku s programom zasadnutia písomne alebo elektronicky spolu s pokladmi potrebnými na prerokovanie navrhnutých bodov programu členom najmenej tri pracovné dni pred zasadnutím.
3. Účasť členov na zasadnutí je povinná. Ak sa člen nemôže z vážnych dôvodov zúčastniť zasadnutia, túto skutočnosť oznámi v dostatočnom časovom predstihu tajomníkovi, ktorý o tom informuje predsedu.
4. Zasadnutie možno uskutočniť aj prostredníctvom videokonferencie alebo inými prostriedkami informačnej a komunikačnej technológie bez fyzickej prítomnosti členov.
5. Komisia je uznášaniaschopná, ak je prítomná nadpolovičná väčšina všetkých jej členov; za prítomného sa považuje aj člen, ktorý sa na zasadnutí zúčastňuje podľa odseku 4. Ak komisia nie je uznášaniaschopná, predseda zvolá nové zasadnutie do siedmich pracovných dní.
6. Komisia zasadá podľa programu schváleného predsedom. Člen môže na začiatku zasadnutia navrhnúť zmenu programu. O návrhu na zmenu programu rozhoduje predseda.
7. Predseda môže na zasadnutie prizvať inú osobu na základe návrhu člena alebo preukázateľne písomne vyžiadať od žiadateľa písomné objasnenie predloženej žiadosti.
8. Zasadnutie je neverejné, ak členovia nerozhodnú hlasovaním o verejnom zasadnutí. Návrh na vykonanie verejného zasadnutia môže predložiť člen na začiatku zasadnutia.

### Prijímanie uznesení

1. Komisia prijíma svoje závery formou uznesenia. Uznesenie je pre členov záväzné a pre ministra má odporúčací charakter. Uznesenie je prijaté, ak za jeho prijatie hlasuje nadpolovičná väčšina prítomných členov, ak odsek 3 neustanovuje inak. Pri rovnosti hlasov rozhoduje hlas predsedu.
2. Uznesenie obsahuje návrh na
3. poskytnutie dotácie s uvedením jej výšky,
4. neposkytnutie dotácie s uvedením dôvodu jej neposkytnutia,
5. pridelenie finančných prostriedkov na realizáciu rozvojového projektu,
6. nepridelenie finančných prostriedkov na realizáciu rozvojového projektu s uvedením dôvodu nepridelenia.
7. V odôvodnenom prípade možno na základe rozhodnutia predsedu hlasovať elektronicky; tajomník zašle členom podklady potrebné na posúdenie žiadosti elektronicky. Členovia svoje vyjadrenia zasielajú na adresu elektronickej pošty určenú tajomníkom v lehote určenej predsedom, ktorá je najmenej tri pracovné dni. Závery komisie sú pri elektronickom hlasovaní prijaté, ak sa nadpolovičná väčšina všetkých členov v lehote určenej predsedom vyjadrila k podkladom potrebným na posúdenie žiadosti. Ak nadpolovičná väčšina všetkých členov v určenej lehote nezaslala svoje vyjadrenia, predseda môže rozhodnúť o opakovanom elektronickom hlasovaní.

### Posudzovanie žiadostí

1. Komisia posudzuje na svojom zasadnutí len tie žiadosti, ktoré žiadateľ podal riadne a včas.
2. Ak komisia zistí na základe obsahového posúdenia žiadosti, že žiadosť má nedostatky, tajomník preukázateľne vyzve žiadateľa, aby v lehote určenej predsedom žiadosť upravil alebo doplnil podľa pokynov komisie. Komisia môže v rámci úpravy žiadosti žiadateľovi navrhnúť aj zmenu požadovanej výšky finančných prostriedkov na rozvojový projekt alebo výšky dotácie. Predseda poverí člena, ktorý je zamestnancom organizácie, aby posúdil, či žiadateľ upravil alebo doplnil žiadosť podľa pokynov komisie riadne a včas. Tento člen o úprave žiadosti podľa pripomienok bezodkladne upovedomí predsedu a tajomníka.
3. Ak žiadateľ vykoná úpravu žiadosti alebo jej doplnenie podľa pokynov riadne a včas a žiadosť neobsahuje ďalšie nedostatky, predseda zaradí žiadosť do záverečného výberu. Na základe výsledkov posudzovania jednotlivých žiadostí sa uskutoční záverečný výber a predseda predloží ministrovi návrh na pridelenie finančných prostriedkov na rozvojový projekt alebo na poskytnutie dotácie s uvedením ich výšky.
4. Ak komisia zistí, že žiadateľ uviedol nepravdivé informácie alebo skutočnosti spôsobilé uviesť členov komisie do omylu, navrhne nepridelenie finančných prostriedkov na rozvojový projekt alebo neposkytnutie dotácie.
5. Komisia posudzuje žiadosti podľa čl. 2 ods. 1 písm. a) spravidla na základe odborných hodnotení, ktorých vypracovanie zabezpečuje organizácia. Komisia môže posudzovať žiadosti aj na základe vlastného uváženia, ak tak uvádza výzva. Ak ide o posudzovanie žiadostí predložených len na základe výzvy, komisia posudzuje žiadosti spôsobom a za podmienok určených vo výzve.

### Hodnotenie žiadostí podaných podľa čl. 2 ods. 1 písm. a)

1. Hodnotiteľom je nezávislý odborník, ktorého na hodnotenie žiadostí zabezpečí organizácia; hodnotiteľ nie je členom. Hodnotiteľ hodnotí žiadosť podľa metodiky hodnotenia vypracovanej organizáciou a schválenej predsedom.
2. Hodnotiteľ hodnotí žiadosť bodmi. Ak hodnotiteľ pridelí žiadosti najmenej 60 % z najvyššieho počtu bodov, odporučí komisii, aby žiadosti vyhovela. Ak sa bodové hodnotenia hodnotiteľov od seba líšia o viac ako 20 % počtu bodov, komisia pridelí žiadosť tretiemu hodnotiteľovi, ktorý ju ohodnotí nezávisle bez znalosti počtu bodov, ktoré žiadosť získala od predchádzajúcich hodnotiteľov. Tretie hodnotenie sa nevypracúva, ak žiaden z odborných hodnotiteľov nepridelil žiadosti najmenej 60 % z najvyššieho možného počtu bodov.
3. Tretie hodnotenie nahrádza to hodnotenie, ktoré sa počtom bodov viac odlišuje od tretieho hodnotenia.
4. Ak je rozdiel medzi hodnotením prvého hodnotiteľa a hodnotením tretieho hodnotiteľa rovný rozdielu medzi hodnotením druhého hodnotiteľa a hodnotením tretieho hodnotiteľa, hodnotenie tretieho hodnotiteľa nahrádza predchádzajúce bodové hodnotenia oboch hodnotiteľov a násobí sa číslom dva.
5. Ak je rozdiel medzi hodnotením prvého hodnotiteľa a hodnotením druhého hodnotiteľa menší ako rozdiel medzi hodnotením prvého hodnotiteľa a hodnotením tretieho hodnotiteľa, a zároveň menší ako rozdiel medzi hodnotením druhého hodnotiteľa a hodnotením tretieho hodnotiteľa, hodnotenia prvého hodnotiteľa a druhého hodnotiteľa sa nenahrádzajú hodnotením tretieho hodnotiteľa.
6. Tajomník do desiatich pracovných dní od zasadnutia alebo do desiatich pracovných dní od ukončenia elektronického hlasovania komisie pripraví záverečný protokol o posúdení žiadostí komisiou predložených na základe príslušnej výzvy. Predseda predloží záverečný protokol o posúdení žiadostí na schválenie ministrovi do 20 pracovných dní od zasadnutia komisie alebo do 20 pracovných dní od uskutočnenia elektronického hlasovania komisie na schválenie. Schválený záverečný protokol sa zverejňuje na webovom sídle ministerstva.

### Zápisnica

(1) Tajomník vypracuje zápisnicu zo zasadnutia do desiatich pracovných dní od skončenia zasadnutia. Zápisnicu schvaľuje predseda. V zápisnici sa uvádzajú

* + 1. program,
    2. zoznam prítomných členov,
    3. zoznam posudzovaných žiadostí,
    4. zoznam žiadateľov, ktorým sa navrhuje poskytnutie dotácie a jej výška,
    5. zoznam žiadateľov, ktorým sa navrhuje neposkytnutie dotácie, s uvedením dôvodu jej neposkytnutia,
    6. zoznam žiadateľov, ktorým sa navrhuje pridelenie finančných prostriedkov na realizáciu rozvojového projektu,
    7. zoznam žiadateľov, ktorým sa navrhuje nepridelenie finančných prostriedkov na realizáciu rozvojového projektu s uvedením dôvodu nepridelenia,
    8. výsledok hlasovania komisie podpísaný členmi, ktorí sa zúčastnili na zasadnutí,
    9. uznesenia a prípadné pripomienky členov,
    10. poverenie člena podľa čl. 7 ods. 2 spolu s lehotou určenou na úpravu žiadosti,
    11. konflikt záujmov na základe oznámenia predsedu alebo členov.

(2) Ak sa hlasovalo elektronicky podľa čl. 6 ods. 3, po ukončení elektronického hlasovania tajomník o elektronickom hlasovaní vypracuje zápisnicu, ktorú schvaľuje predseda. Zápisnicu doručí tajomník členom do desiatich pracovných dní odo dňa ukončenia elektronického hlasovania. Zápisnica okrem náležitostí podľa odseku 1 písm. a), c) až e) a i) obsahuje najmä

* + 1. lehotu na hlasovanie,
    2. výsledok hlasovania,
    3. zoznam členov, ktorí sa zúčastnili na elektronickom hlasovaní.

### Konflikt záujmov

1. Člen je povinný oznámiť predsedovi vznik konfliktu záujmov bezodkladne po tom, ako sa o ňom dozvie. Tento člen sa na ďalších úkonoch komisie v rámci posudzovania dotknutej žiadosti nezúčastňuje.
2. Predseda je povinný oznámiť ostatným členom vznik konfliktu záujmov bezodkladne po tom, ako sa o ňom dozvie. Predseda sa na ďalších úkonoch komisie v rámci posudzovania dotknutej žiadosti nezúčastňuje.
3. Hodnotiteľ je povinný oznámiť štatutárnemu orgánu organizácie vznik konfliktu záujmov bezodkladne po tom, ako sa o ňom dozvie. Tento hodnotiteľ sa na hodnotení dotknutej žiadosti nezúčastňuje. Štatutárny orgán bezodkladne po oznámení konfliktu záujmov určí iného hodnotiteľa.
4. Na účely tohto štatútu konflikt záujmov hrozí, ak so zreteľom na pomer člena k veci alebo k žiadateľovi možno mať pochybnosť o nestrannom a objektívnom posúdení žiadostí.
5. Medzi skutočnosti nasvedčujúce konfliktu záujmov člena alebo hodnotiteľa patria najmä
6. príbuzenský vzťah so žiadateľom, so štatutárnym orgánom žiadateľa, s kontrolným orgánom žiadateľa alebo s dozorným orgánom žiadateľa,
7. členstvo v štatutárnom orgáne, v kontrolnom orgáne, v dozornom orgáne alebo v poradnom orgáne žiadateľa,
8. vlastnícke, akcionárske, opčné alebo iné obdobné práva vzťahujúce sa k žiadateľovi,
9. pracovný pomer alebo obdobný pracovnoprávny vzťah so žiadateľom,
10. vykonávanie poradenských služieb alebo konzultačných služieb členom pre žiadateľa,
11. členstvo v organizácii, ktorej činnosť je financovaná žiadateľom,
12. príjmy alebo výhody finančnej povahy alebo nefinančnej povahy od žiadateľa.

### Mlčanlivosť

* 1. Členovia, tajomník a hodnotitelia zachovávajú mlčanlivosť o všetkých skutočnostiach, o ktorých sa dozvedeli pri výkone svojej funkcie v komisii alebo v súvislosti s ňou alebo pri posudzovaní alebo hodnotení žiadostí alebo v súvislosti s ním; túto povinnosť majú aj po skončení výkonu funkcie člena, tajomníka alebo hodnotiteľa.
  2. Dôvernými skutočnosťami na účel činnosti komisie nie sú
     1. skutočnosti, ktoré sa bez porušenia zásady mlčanlivosti stali verejne známymi a
     2. informácie získané oprávnene inak ako v súvislosti s výkonom funkcie člena, tajomníka alebo hodnotiteľa.

### Prechodné ustanovenie

Žiadosti podané do 6. októbra 2024 posudzuje komisia postupom podľa tohto štatútu.

### Záverečné ustanovenie

Zmeny a doplnenia tohto štatútu sa vykonávajú príkazom ministra.

### Obsah

[Štatút Komisie na posudzovanie žiadostí o poskytnutie dotácií na podporu práce s mládežou 1](#_Toc175307461)

[Čl. 1 Úvodné ustanovenie 1](#_Toc175307462)

[Čl. 2 Činnosť komisie 1](#_Toc175307463)

[Čl. 3 Zloženie komisie 1](#_Toc175307464)

[Čl. 4 Úlohy členov a tajomníka 2](#_Toc175307465)

[Čl. 5 Zasadnutie komisie 3](#_Toc175307466)

[Čl. 6 Prijímanie uznesení 4](#_Toc175307467)

[Čl. 7 Posudzovanie žiadostí 4](#_Toc175307468)

[Čl. 8 Hodnotenie žiadostí podaných podľa čl. 2 ods. 1 písm. a) 5](#_Toc175307469)

[Čl. 9 Zápisnica 6](#_Toc175307470)

[Čl. 10 Konflikt záujmov 6](#_Toc175307471)

[Čl. 11 Mlčanlivosť 7](#_Toc175307472)

[Čl. 12 Prechodné ustanovenie 8](#_Toc175307473)

[Čl. 13 Záverečné ustanovenie 8](#_Toc175307474)

[Obsah 9](#_Toc175307475)